पाएं अपने शहर की ताज़ा ख़बरें और फ्री ई-पेपरडाउनलोड करें
थाना बिलासपुर के अंतर्गत गांव प्रभोली में खेत से गाय की खाल व टांगे मिली। मामले में गांव मियापुर के निवर्तमान सरपंच राजकुमार ने एक व्यक्ति व उसके साथियों पर गाय का वध कर मांस बेचने व खाने के आरोप लगाए। इसी शिकायत पर बिलासपुर पुलिस ने आरोपी पर गोवंश संरक्षण एक्ट की विभिन्न धाराओं में केस दर्ज किया है।
गांव मियापुर के निवर्तमान सरपंच राजकुमार ने बताया कि मियापुर से प्रभोली रोड पर रसीद का खेत है, जिसके पास खेत में गाय की खाल व टांगें मिली। इनके तीन-चार दिन पुराने होने का अनुमान है।
उन्हें शक है कि गाय का वध कर गाय का मांस बेचने व खाने में प्रयोग किया है। अपने स्तर पर पता करने पर पता चला कि वाहिद खान उर्फ मोली व उसके साथियों ने मिलकर गाय का वध किया है। तब इसकी शिकायत पुलिस को दी। पुलिस ने जांच के बाद वाहिद के खिलाफ हरियाणा गोवंश संरक्षण अधिनियम 2015 की 13 (1)/ 13(3) के तहत केस दर्ज कर लिया। पुलिस मामले की जांच कर रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn